stanford-oval/wikipedia huggingface dataset:
סרו טאיוואני
אקולוגיה > פעילות

הסרו הטאיוואני הוא בעל חיים הפעיל בטבע בדרך כלל בבדידות, אם כי בשבי הוחזקו קבוצות של עד שמונה פרטים. בקבוצות גדולות כאלה הוקמה היררכיה דומיננטית על ידי הסרואים שמבוססת על גודל, גיל וקרניים.
חוקרים משנת 2008 דיווחו שהסרו הטאיווני הוא בעל חיים אפלולי הפעיל בשעות הערב והחשיכה, וחוקר משנת 1999 דיווח שהוא פעיל בעיקר בשעות הלילה ושעות הבוקר המוקדמות. עם זאת, חוקרים נוספים דיווחו ב-2008 שבאזורים מרוחקים מאוד עם פעילות אנושית זניחה הסרו הטאיוואני פעיל בעיקר בשעות היום (כ-74% מהפעילות הכוללת), ושיא הפעילות מתרחשת 3–4 שעות לאחר הזריחה ולפני השקיעה. בקרב פרטים שבויים שנתפסו בטבע, מרבית שעות האכילה היו בעיקר בערב ובלילה. מנתונים אלו עולה שהסרו פעיל בשעות הדמדומים עם פעילות אפשרית ברוב שעות היממה. שעות הצהריים מנוצלות על ידי הסרו למנוחה במקומות מוגנים - מערות, צוקים וסלעים.
מספר סרואים נצפו בשבי על ידי חוקר טבע כשהם משפשפים את הקרניים ובלוטות הריח החזיתיות על עצים ומבנים אנכיים אחרים. התנהגות זאת הייתה קשורה באופן הדוק למעמד החברתי של הפרט, כשהסרואים הדומיננטיים בקבוצה נטו לסמן בתדירות גבוהה יותר. משערים מכך שבטבע הסרו הטאיוואני הוא בעל חיים טריטוריאלי בדומה לקרובו היפני, והוא משתמש בבלוטות הריח כדי לתחם את שטחו. הסרואים מציינים את שטחם גם על ידי ערימות גללים אותם הם עושים באזורים קבועים.
אקולוגיה > התמודדות עם טורפים

בעבר הטורף העיקרי של הסרו הטאיוואני באי היה נמר ערפילי טאיוואני. כיום לאחר הכחדתו אין כמעט לסרו אויבים טבעיים, לבד ממקרים נדירים של הכשה על ידי גומצן שטיינגר (Trimeresurus stejnegeri), או טריפה של סרואים פצועים על ידי חמוס סיבירי, דלק צהוב-גרון ודוב שחור פורמוסני. מלבד הטורפים, אוכלי עשב כדוגמת אייל סמבר, מונטיאק סיני, חזיר טאיוואני (Sus scrofa taivanus) ובעבר גם אייל סיקה, עשויים להתחרות עם הסרו על מקורות מזון. עם זאת, מחקרים אחרונים מציעים שהתחרות ביניהם אינה גדולה כל כך משום שהסרו נוטה לתפוס בתי גידול גבוהים יותר.
כאשר הסרו נרגז או מאוים, הוא מכה עם רגלו הקדמית בקרקע שמשמשת כסימן אזהרה חזותי לפרטים באזור. להכאה עם הרגל עלולה להתלוות קריאת אזהרה צורמת שנשמעת כשילוב בין משרוקית לצעקה. הסרו הטאיוואני משתמש ביכולת הטיפוס המעולה שלו כדי להימלט בנקל באזור הררי מסולע, והוא מסוגל לקפוץ בקלות לגובה של 2 מטר. באופן נדיר ויוצא דופן, כאשר הסרו הטאיוואני נלחץ לפינה הוא מסוגל לטפס על עצים, ובגן החיות של טאיפיי הסרואים נצפו כשהם מטפסים על ענפי עץ בגובה של 3 מטר מהקרקע.
אקולוגיה > תזונה

כמרבית הפרסתנים הסרו הטאיוואני הוא בעל חיים צמחוני, ותזונתו מבוססת בעיקר על עשבים, עשבי תיבול שיחים, וצמחייה הררית נוספת הגדלה במדרונות, וכן על שתילים צעירים של עצי מחט. מראיונות עם הטיוואנים האבורג'ינים עלה כי פריטי המזון המועדפים על הסרו הם אלאטוסטמה, צ'אמאביניה, ופליאוניה (מהורדנאים), הפרוטטיה (מהדיפנטודונאים), המוסנדה (מהפואתיים), ארכובית סינית ואניסוגוניום (מהארכוביתיים), והבגוניה (מהדלועאים). הסרו הטאיוואני ידוע בכך שהוא ניזון מצמח הסרפד הרעיל, ואינו ניזוק מכך. בגן החיות של טאיפיי התזונה של הסרו הייתה מורכבת מתערובת, גזר, דשא טרי ורסק סויה, כשכל פרט אכל בממוצע ביום כ-2.3 ק"ג מה שמצביע על צריכת מזון יומית של 1,940 קלוריות.
אקולוגיה > רבייה ומחזור חיים

יש מעט מידע יחסית על הביולוגיה של הסרו הטאיוואני. עונת הרבייה מתרחשת בעיקר בין ספטמבר לדצמבר, בד בבד עם התקררות הטמפרטורות בטייוואן. בתקופת החיזור הזכר ירדוף את הנקבה, ויגע בעדינות עם קרניו או רגליו הקדמיות בבטן ובירכיים של הנקבה לסירוגין. במפגש בין זכרים יריבים, הם עומדים זה מול זה, מנמיכים את ראשיהם ונוגחים את היריב בראש ובבטן.
לאחר תקופת הריון של כ-210 ימים נולד גדי יחיד - בדרך כלל לאחר חודש מרץ, כאשר רוב הלידות בשבי מתרחשות בלילה. נקבת הסרו אוכלת את השלייה מיד לאחר שהגדי יוצא ממנה, כדי שטורפים לא יריחוה ובעקבות כך יגיעו לאזור. המשקל בעת הלידה הוא כ-1.3 ק"ג, והגדי בעל פרווה כהה כשל הבוגרים עם שפתיים לבנות וסינר כתמתם.

הגדיים יכולים לעמוד ולרוץ תוך זמן מועט לאחר הלידה, ובדרך כלל הם צועדים עם אימם לכל מקום שהיא תלך ורק מדי פעם יתחבאו לזמן ממושך בצמחייה. הגדי הצעיר מתחיל לאכול עשבים ומזונות מוצקים אחרים בסביבות גיל חודש. נקבות מגיעות לבגרות כבר בגיל 16 חודשים, וסביר להניח שהזכרים מגיעים לבגרות בגיל מאוחר יותר.
איומים ושימור

הסרו הטאיוואני מסווג על ידי IUCN במצב השימור "ללא חשש" (LC), בשל תפוצה רחבה, אוכלוסייה משוערת גדולה, וכי אין זה סביר שתהיה לו ירידת מספרים מהירה מספיק כדי להגיע לקריטריונים של קטגורית שימור מאוימת כ"קרוב לסיכון" (NT) או "פגיע" (VU).
בעבר, חיות הבר היו מקור מזון משמעותי לילידים המקומיים של טאיוואן (הטאיוואנים האבורג'ינים). בשל הגידול בענף בעלי החיים המבויתים במהלך 40 השנים האחרונות בטייוואן, המזון מן הטבע הופך להיות פחות ופחות בעל ערך. עם זאת, בשר של חיות בר הוא עדיין עדיף על בשר חיות בית במצבים מסוימים, כגון בטקסים או בתור מתנות. תנאים כלכליים טובים יותר עשויים גם להגדיל את הביקוש לבשר מן הבר. תופעת הציד הלא חוקי לבשר גדלה בשנים האחרונות בטאיוואן, באופן חלקי בגלל ההגירה של עובדים זרים לטייוואן שגורמת לאבטלה בקרב הילידים המקומיים, שחוזרים לכפריהם מחוסרי עבודה. עם זאת, עדיין נראה שלחץ הציד הנוכחי נמוך יותר בהשוואה לציד שלפני כמה עשורים. מכיוון שלא ידוע אם ללחץ הציד הנוכחי יש תופעות לוואי משמעותיות על אוכלוסיות הסרו הטאיוואני, סביר להניח שרמות הציד אינן חמורות מידי.
בנוסף לאיום הציד, הסרו סובל במידה מסוימת מאובדן בית גידולו שמתבצע על ידי ייעור וחקלאות, ובניית דרכים באזורים הרריים פולשת לתוך יערות הבתולה שהיו מיושבים במקור על ידי הסרו וגורמים לו להפרעה. האיום האחרון על הסרו הטאיוואני מגיע מתופעת התיירות הפנימית והחיצונית שגוברת בטאיוואן, אך ההשפעה שלהם אינה ידועה. תמותה ממחלות עשויה להוות איום פוטנציאלי על אוכלוסיות הסרו.
מאז 1989 מוכר הסרו הטאיוואני כ"מין יקר ונדיר" בחוק להגנת חיות הבר של טייוואן, והוא נאסר לציד לחלוטין. הוא מצוי במספר אזורים מוגנים כפארקים לאומיים ושמורות טבע. לאחרונה, באמצעות פיתוח המודעות הציבורית לציד ואכיפה חזקה על הציד השתפרו תנאי המחיה של הסרו הטאיוואני.
בין צעדי השימור שמוצעים על ידי IUCN לטאיוואן: 1) לבצע מחקרים מעמיקים על הביולוגיה והאקולוגיה של אוכלוסיות הסרו, כמו גם ההשפעות של מחלות וטפילים; 2) לפתח תוכניות ניטור של האוכלוסייה שתנוהל על ידי התושבים המקומיים.
אומדן האוכלוסייה העולמי של הסרו הטאיוואני אינו ידוע כרגע. סקרים הראו כי הסרו עדיין נפוץ באופן נרחב בעל רחבי האי. ייתכן כי האוכלוסייה נתונה למגמות ירידה זמניות בשל ציד ואובדן בית גידול, אך מאידך דיווחים של שומרי הפארקים, מטיילים וחוקרי טבע על תצפיות תכופות של הסרואים הטאיוואנים עשויה להצביע דווקא על עלייה בגודל האוכלוסייה בשנים האחרונות.
הערות שוליים

↑  סרו טאיוואני באתר הרשימה האדומה של IUCN
| יעלים |
| --- | --- | --- |
| כבשי שור | כבשי שור |  |
| כבש המושק | כבש המושק |     |
| טאקין | טאקין |     |
| יעלים | יעלים |     |
| עבדקן הרעמה | עבדקן הרעמה |     |
| טאר ההימלאיה | טאר ההימלאיה |     |
| טאר ערבי | טאר ערבי |     |
| טאר נילג'ירי | טאר נילג'ירי |     |
| כבש | כבש ארגאלי • כבש מופלון • כבש הבית • כבש אוריאל • כבש גדול-קרניים • כבש דאל • כבש השלג |     |
| כבש כחול | כבש כחול מצוי • כבש כחול גמדי |     |
| יעל | יעל קווקזי מערבי • יעל קווקזי מזרחי • עז מבריגה • יעל איברי • יעל האלפים • יעל נובי • יעל סיבירי • יעל אתיופי • עז הבר (תת-מין: עז הבית) |     |
| צפירים | צפירים |     |
| צפיר | צפיר האלפים • צפיר הפירנאים |     |
| צפיר הקורדילרים | צפיר הקורדילרים |     |
| סרו | סרו יפני • סרו סומטרי • סרו סיני • סרו ההימלאיה • סרו אדום • סרו טאיוואני |  |
| גוראל | גוראל סיני • גוראל ההימלאיה • גוראל אדום • גוראל אמור |  |
פרופיל צד של סרו טאיוואני.
נוף אופייני לבית הגידול של הסרו הטאיוואני
סרו טאיוואני בגן חיות
נמר ערפילי - הטורף העיקרי בעבר של הסרו הטאיווני
נקבה וגדי של סרו טאיוואני בפארק הלאומי טארוקו.
איור של סרו טאיוואני.
סנאי רטופה הודי

| סנאי רטופה הודי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי סנאי
משפחה:: סנאיים
סוג:: רטופה
מין:: סנאי רטופה הודי
שם מדעי
 Ratufa indica ‏ארקסלבן, 1777
תחום תפוצה


סנאי רטופה הודי (שם מדעי: Ratufa indica) הוא מין של סנאי גדול מהסוג רטופה אשר חי בתת-היבשת ההודית ביערות של הודו.
מאפיינים

זהו אחד מהסנאים הגדולים ביותר בעולם והוא מגיע לגודל של חתול בוגר, באורך של 36 ס"מ, זנב באורך 0.9 מטר ומשקל של 2 ק"ג בבגרות. הסנאי בעל פרווה עבה בצבע אדום-ערמוני והזנב, הכתפיים והעורף בצבע צהבהב-קרם עד לבן. האוזניים גדולות ושחורות והפנים ורדרדות-חומות כהות. לסנאי זנב ארוך העוזר לו לשמור על איזון תוך כדי תנועה בין הענפים.
תפוצת הסנאי היא ביערות נשירים ויערות ירוקי עד בהודו עד למאדהיה פרדש. הוא שוכן על העצים ומגיע עד לצמרות ויכול לקפץ עד לאורך 6 מטרים. הוא יורד רק לעיתים נדירות לקרקע. הסנאי ניזון מאגוזים, פירות, ונבטים. בתורו הוא משמש טרף לנמרים ועופות דורסים.
תת-מינים

Ratufa indica indica
Ratufa indica centralis
Ratufa indica dealbata
Ratufa indica maxima
הערות שוליים

↑  סנאי רטופה הודי באתר הרשימה האדומה של IUCN
פיג'ו 204

| --- | --- |

Peugeot 204
 מאפיינים כלליים
 יצרן:  פיג'ו
 שנות ייצור:  1965–1976
 יחידות שיוצרו:  1,604,296 2-דלתות קופה  2-דלתות קונוורטבל  2-דלתות מסחרי משא  2-דלתות סטיישן
 הרכבה:  צרפת צרפת
 מודל קודם:  פיג'ו 203
 מודל אחריו:  פיג'ו 205  פיג'ו 305
 סיווג:  קומפקטית
 פלטפורמה:  4-דלתות סדאן
 רוחב:  1,560 מ"מ 
 בסיס גלגלים:  2,595 מ"מ 
 מפרט טכני
 מנוע:  1.1 ליטר 4 צילינדרים בטור  1.4 ליטר דיזל 4 צילינדרים בטור
 
פיג'ו 204 - מכונית קומפקטית מתוצרת חברת פיג'ו הצרפתית שיוצרה בין השנים 1965–1976.
בעת פיתוח הרכב נקרא הדגם B12. הרכב הוצע במספר רב של גרסאות והושק לראשונה בפריז ב-23 באפריל 1965. ה-204 היה הרכב הנמכר ביותר בצרפת משנת 1969 ועד 1971. הרכב בעל ההנעה הקדמית הוצע עם שני מנועים, הראשון מנוע בנזין בנפח של 1,130 סמ"ק, והשני מנוע דיזל בנפח של 1357 סמ"ק. החידוש ברכב זה היו בלמי הדיסק שהרכב צויד בהם, בשימוש לראשונה על ידי חברת פיג'ו.
הרכב נודע כרכב קל לאחזקה, בעל ביצועים סבירים וצריכת דלק נמוכה.
פאיז חנא

פאיז חנא הוא ראש המועצה מקומית תעשייתית מגדל תפן. קודם לכן כיהן כממונה על מחוז חיפה במשרד הפנים.
משנת 2006 שימש חנא במגוון תפקידים בשירות הציבורי והעירוני מטעם משרד הפנים, בין התפקידים שביצע: ראש ועדה קרואה במספר רשויות, חבר וממלא מקום נציג שר הפנים במוסדות התכנון והבנייה לסוגיהם, נציג השר במועצת רשות מקרקעי ישראל, סגן ממונה מחוז חיפה ועוד.
חנא רואה חשבון במקצועו ובעל תואר שני בביקורת ציבורית.
הערות שוליים

↑  שר הפנים החליט: מר פאיז חנא ימונה לראש המועצה תפן, באתר Gov.il, ‏20 ביולי 2023
ערך זה הוא קצרמרבנושא אישים. אתם מוזמנים לתרום לוויקיפדיה ו.
פיג'ו 107

| --- | --- |

פיג'ו 107 (3 דלתות, האצ'בק)
 מאפיינים כלליים
 נקרא גם:  סיטרואן C1 טויוטה אייגו
 יצרן:  פיג'ו
 שנות ייצור:  2005 - היום
 הרכבה:  צ'כיה צ'כיה
 מודל קודם:  פיג'ו 106
 מודל אחריו:  פיג'ו 108
 סיווג:  מיני
 מרכב:  3 דלתות או 5 דלתות
 אורך:  3,430 מ"מ
 רוחב:  1,630 מ"מ
 גובה:  1,470 מ"מ
 משקל:  865−925 ק"ג
 בסיס גלגלים:  2,340 מ"מ 
 מפרט טכני
 מנוע:  1.0 L 1KR-FE I3   1.4 L DV4 HDi Diesel I4
 הילוכים:  5
 מהירות מרבית:  160 קמ"ש
 צריכת דלק:  5.5 ליטרים ל-100 ק"מ בדרך עירונית
 קשר:  טויוטה אייגו X
 מעצב:  דונטו קוקו
 
פיג'ו 107 היא מכונית מיני הנמכרת על ידי חברת המכוניות הצרפתית פיג'ו החל מקיץ 2005. ה-107 היא תולדה של מיזם שנקרא ״B-Zero״ והוא משותף לקונצרן PSA (פיג'ו-סיטרואן) הצרפתי וטויוטה היפני, לפיתוח מכונית עירונית קטנה זולה ליצור, חסכונית בדלק וזיהום מינימלי. מיזם זה הוליד עוד שתי מכוניות זהות המשווקות בשמות סיטרואן C1 וטויוטה אייגו. שלוש המכוניות מיוצרות במפעל משותף לקונצרן פיג'ו-סיטרואן (PSA) הצרפתי וטויוטה היפנית, המפעל הוקם בצ'כיה.
ל-107 ארבעה מקומות ישיבה בלבד. במבחני הבטיחות של היורו NCAP קיבלה המכונית 4 כוכבים בתחום הגנת מבוגרים ברכב. המנוע פותח ומיוצר על ידי דייהטסו (בבעלות טויוטה) והוא בעל שלוש בוכנות ו-12 שסתומים. באירופה מוצע גם מנוע דיזל בנפח 1.4 בעל 4 בוכנות מתוצרת פורד. התאוצה מעמידה למאה קמ"ש אורכת 13.7 שניות. נפח מכל הדלק הוא 35 ליטרים ואילו נפח תא המטען ללא קיפול המושב האחורי הוא 139 ליטר.
בינואר 2010 הכריזה PSA על קריאה לתיקון (ריקול) למכוניות, זאת בעקבות משבר דוושת התאוצה של טויוטה.
ספרי זוטא דברים

ספרי זוטא דברים הוא מדרש הלכה אבוד ששוחזר על ידי מנחם כהנא על פי מובאות בכתבי הקראי ישועה בן יהודה, ובמעט חיבורים אחרים. כהנא כינה את הספר "ספרי זוטא", מתוך הדמיון במאפייניו לספרי זוטא במדבר, כאסכולה מדרשית מיוחדת בתוך דבי רבי עקיבא. מדרש זה מקביל לספרי דברים ששייך ל"דבי רבי עקיבא" הרגיל, וכן למכילתא דברים השייכת לדבי רבי ישמעאל.
לקריאה נוספת

ענת‏ רייזל‏, "ספרי זוטא דברים", בלקסיקון מבוא למדרשים‏, עמ' 95; הוצאת תבונות - מכללת הרצוג, תשע"א. גרסה מקוונת של הספר (לבעלי הרשאה), באתר "כותר"
מנחם כהנא, ספרי זוטא דברים: מובאות ממדרש תנאי חדש, הוצאת מאגנס, ירושלים, תשס"ג.
פיג'ו 207

| --- | --- |

 מאפיינים כלליים
 יצרן:  פיג'ו
 שנות ייצור:  2006–2014
 הרכבה:  צרפת צרפת  סלובקיה סלובקיה  ספרד ספרד  איראן איראן  מלזיה מלזיה
 מודל קודם:  פיג'ו 206
 מודל אחריו:  פיג'ו 208
 סיווג:  סופרמיני האצ'בק
 מרכב:  5 דלתות בדגם הטרנדי/אורבני ובטרנדי/ספורט ו-3 דלתות בדגם הספורט, ה-GT וה-GTI
 אורך:  4,030 מ"מ 
 רוחב:  1,748 מ"מ 
 גובה:  1,472 מ"מ 
 בסיס גלגלים:  2,540 מ"מ 
 מפרט טכני
 מנוע:  מנוע בנזין 
 
פיג'ו 207 (בצרפתית: Peugeot 207) היא מכונית סופרמיני שמיוצרת על ידי חברת המכוניות הצרפתית פיג'ו החל משנת 2006. על פי "JATO Dynamics" הדגם היה הדגם הנמכר ביותר באירופה בשנת 2007.
גובהה של המכונית עומד על כ-1.472 מטר ורוחבה עומד על כ-1.748 מטר.
ב-2009 זכתה הפיג'ו 207 למתיחת פנים אשר כוללת והחלפת הפנסים ל-LED.
המנועים נותרו בשיתוף עם ב.מ.וו. שמשמשים גם את המיני קופר. 1.6 עם 120 כ"ס עם תיבת ההילוכים האוטומטית ה-AL4 אשר עתידה להיות מוחלפת ב-AM6 למנועי הבנזין וב-AT6 למנועי הדיזל. המנוע הנוסף הוא 1.6 טורבו 150 כ"ס ויש את הגרסה של ה-175 כ"ס ב-207 GTI.
ה-207 משתתפת במרוצי ה-IRC InterContinnetal Rally Challenge.
ספרי הסיבילות

הסיבילה וספר הסיבילות. פרסקו מעשה ידי מיכלאנג'לו.
ספרי הסיבילות (בלטינית: sibyllini libri) היו אסופה של ספרי אמירות האוראקל ברומא העתיקה, אשר אבדו עם הזמן.
נטען כי הספרים הושגו בזמן שלטונו של המלך האגדי לוקיוס טארקוויניוס פריסקוס או לפי דיווחים אחרים בזמן המלך טרקוויניוס סופרבוס כאשר סיבילה, אשה שנחה עליה הרוח הנבואית, הציגה עצמה בפני המלך והציעה לו תשעה ספרים למכירה. כאשר המלך סירב לרכוש אותם היא שרפה שלושה מהם וחזרה ודרשה אותו מחיר עבור השישה שנותרו. המלך סירב שוב והסיבילה שרפה שלושה נוספים ודרשה אותו מחיר עבור אלו שנותרו. סקרנותו של המלך התעוררה והוא רכש את הספרים ואז נעלמה הסיבילה.
הספרים נכתבו ככל הנראה ביוונית, כפי שהיו המאוחרים יותר ומכך נובע ככל הנראה שמקורם היה יווני, אם כי אין הסכמה בין החוקרים מהיכן ביוון הגיעו. ספרי הסיבילות נשמרו בארון אבן תחת הקרקע במקדש יופיטר קפיטולינוס תחת שמירה של פקידים שמספרם עלה עם הזמן ונמנו עם הדקמוירי. לציבור לא הייתה רשות לעיין בספרים, אך לסנט הייתה הזכות להורות לדקמוירים לעיין בהם.
הספרים שימשו במקרים של אסונות או נבואות שחורות, אך קשה לדעת אם הכילו נבואות או פשוט הכוונות מה לעשות כדי לפייס את דעתם של האלים, מסתורין שהתעצם כאשר אחד משומרי הספרים גילה את תוכנם והוצא להורג. לפי ליוויוס, הספרים המקוריים לא שימשו כמו האוראקל ביוון כדי להבין את העתיד אלא כדי ללמוד מה יש לעשות מבחינה פולחנית כדי למנוע מן האלים לכלות זעמם באדם. ככל הנראה, נשלף אחד הקלפים עליו היו רשומים הדברים לפי הגרלה מסוימת והפעולה שהייתה כתובה בו היא זו שבוצעה.
ספרי הסיבילות הושמדו בשריפה במקדש יופיטר בשנת 82 לפנה"ס וכדי לשחזרם נשלחו שליחים לערים באיטליה, יוון ואסיה הקטנה כדי ליצור אוספים חדשים, שהופקדו באותו מקום במקדש שנבנה מחדש. מאחר שספרי נבואה רבים, שחלקם התיימרו להיות מפי האוראקל הסיביליני נפוצו ברומא, הורה אוגוסטוס להביא את כולם לפראיטור העיר (praetor urbanus) ביום מסוים ולשרפם, וכן הורה כי איש לא ישמור ספרי נבואה באופן פרטי. כאלפיים ספרי נבואה נשרפו בעקבות זאת ואלו שנחשבו אמיתיים הופקדו בשתי תיבות מצופות זהב בבסיס פסל אפולו במקדש אפולו בפלטין והופקדו עליהם הקוינדקמוירי. אוגוסטוס גם הורה לכתוב מחדש חלק מהנבואות שדהו. הקיסר טיבריוס בחן שוב את הספרים ודחה רבים מהם כמיותרים ומספר שנים אחר כך הוצע להוסיף כרך חדש לספרי הנבואות.
כותבים נוצרים טענו פעמים רבות כי בספרי הסיבילות ישנה התייחסות לבואו של המשיח ישו, אך בכל המקרים היו הטענות מבוססות על זיופים שונים. לא ידוע באיזה משקל בדיוק היו כתובות הנבואות הראשונות, אך אלו שנאספו אחרי שריפת הקפיטול הן ללא ספק בחרוז יווני (הקסמטר) ובאקרוסטיכון. יחד עם הספרים נשמרו גם הספרים של האחים המנבאים מרקיוס, הנבואות האטרוסקיות של הנימפה ביגואה ואלו של אלבונה מטיבור.
ספרי הסיבילות נותרו במקדש אפולו עד שנת 405 לספירה, ואז נטען כי נשרפו על ידי המצביא הונדלי סטיליקו, שהיה שליטה בפועל של רומא משנת 395.
ראו גם

חזיונות הסיבילות
עונת 2004/2005 בליגת המשנה ההולנדית

| --- | --- |
 מספר משתתפות:  19
 הזוכה:  ספרטה רוטרדם, הראקלס אלמלו
 מספר משחקים:  342
 מספר שערים:  1013 (2.96 בממוצע למשחק)
 מלך השערים:  דני קוברמנס (24) ספרטה רוטרדם
 → עונת 2003/2004עונת 2005/2006 ←
 
עונת 2004/2005 בליגת המשנה ההולנדית הייתה העונה ה-49 של ליגת המשנה ההולנדית, שהיא הליגה ההולנדית השנייה.
בסיום עונה זו, ספרטה רוטרדם והראקלס אלמלו העפילו לליגה הראשונה.
מבנה

על ניצחון הוענקו 3 נקודות ועל תיקו נקודה בודדת. הליגה כללה 19 קבוצות, 17 ששיחקו בעונה הקודמת בליגה, אליהן הצטרפו, היורדות מליגת העל, פולנדם וזוולה, ששיחקו ביניהן במשך 2 סיבובים בני 18 משחקים כל אחד - 36 מחזורים בסה"כ. בסיומם הקבוצה במקום ה-1 העפילה לליגה הראשונה.
4 הקבוצות המדורגות ושתי הקבוצות במקומות 2 ו-3 שובצו לשני בתי פלייאוף יחד עם הקבוצות שסיימו במקומות 16 ו-17 בליגת העל, בבית הפלייאוף שובצו 3 קבוצות מליגת המשנה וקבוצה אחת מליגת העל, אשר שיחקו צמד משחקים כנגד 3 היריבות בבית, 6 בסך הכל ובסיומן הראשונה בכל בית זכתה בכרטיס לעונה הבאה בליגה הראשונה.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1. | הראקלס אלמלו  | 36 | 23 | 6 | 7 | 67 | 34 | 33 | 75 | העפלה לליגת העל |
| 2. | ספרטה רוטרדם  | 36 | 21 | 11 | 4 | 93 | 39 | 54 | 74 | העפלה לפלייאוף העלייה |
| 3. | פנלו  | 36 | 18 | 8 | 10 | 56 | 36 | 20 | 62 | העפלה לפלייאוף העלייה |
| 4. | זוולה  | 36 | 17 | 10 | 9 | 66 | 50 | 16 | 61 | העפלה לפלייאוף העלייה |
| 5. | פולנדם  | 36 | 18 | 7 | 11 | 52 | 38 | 14 | 61 | העפלה לפלייאוף העלייה |
| 6. | הלמונד ספורט  | 36 | 16 | 9 | 11 | 61 | 44 | 17 | 57 | העפלה לפלייאוף העלייה |
| 7. | טלסטאר ספורטקלאב  | 36 | 15 | 11 | 10 | 58 | 46 | 12 | 56 | העפלה לפלייאוף העלייה |
| 8. | דורדרכט 90  | 36 | 15 | 8 | 13 | 46 | 51 | 5- | 53 |  |
| 9. | קמבור  | 36 | 13 | 8 | 15 | 44 | 54 | 10- | 47 |  |
| 10. | אפלדורן  | 36 | 15 | 1 | 20 | 55 | 60 | 5- | 46 |  |
| 11. | פיינדאם  | 36 | 11 | 12 | 13 | 47 | 56 | 9- | 45 |  |
| 12. | אקסלסיור רוטרדם  | 36 | 12 | 8 | 16 | 56 | 59 | 3- | 44 |  |
| 13. | הארלם  | 36 | 11 | 9 | 16 | 47 | 56 | 9- | 42 |  |
| 14. | מאסטריכט  | 36 | 9 | 12 | 15 | 40 | 46 | 6- | 39 |  |
| 15. | מועדון הכדורגל איינדהובן  | 36 | 10 | 9 | 17 | 60 | 80 | 20- | 39 |  |
| 16. | טופ אוס  | 36 | 10 | 9 | 17 | 41 | 66 | 25- | 39 |  |
| 17. | גו אהד איגלס  | 36 | 9 | 11 | 16 | 40 | 60 | 20- | 35  |  |
| 18. | אמן  | 36 | 7 | 9 | 20 | 38 | 71 | 33- | 30 |  |
| 19. | פורטונה סיטארד  | 36 | 8 | 10 | 18 | 46 | 67 | 21- | 28 |  |
↑  לגו אהד איגלס הורדו 3 נק' עקב אי עמידה בחובות כספיים
↑  לפורטונה סיטארד הורדו 6 נק' עקב אי עמידה בחובות כספיים
טבלת הליגה > פלייאוף העלייה

8 קבוצות הרכיבו את שלב הפלייאוף, 2 הקבוצות שסיימו במקומות 2 ו-3 ו-4 הקבוצות המדורגות אליהן הצטרפו 2 קבוצות מליגת העל ממקומות 16 ו-17
שתי המנצחות בשלב הפלייאוף, אחת מכל בית זכתה בכרטיס לעונה הבאה בליגת העל
ירדה מליגת העל
נשארה בליגת העל
העפילה מליגת המשנה
נשארה בליגת המשנה
טבלת הליגה > פלייאוף העלייה > בית א

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1. | רוסנדאל  | 6 | 3 | 2 | 1 | 9 | 3 | 6 | 11 | ליגת העל |
| 2. | פולנדם  | 6 | 2 | 3 | 1 | 11 | 9 | 2 | 9 | ליגת המשנה |
| 3. | טלסטאר ספורטקלאב  | 6 | 2 | 2 | 2 | 9 | 10 | 1- | 8 | ליגת המשנה |
| 4. | פנלו  | 6 | 1 | 1 | 4 | 6 | 13 | 7- | 4 | ליגת המשנה |
טבלת הליגה > פלייאוף העלייה > בית ב'

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1. | ספרטה רוטרדם  | 6 | 5 | 0 | 1 | 13 | 5 | 8 | 15 | ליגת העל |
| 2. | הלמונד ספורט  | 6 | 2 | 3 | 1 | 11 | 6 | 5 | 9 | ליגת המשנה |
| 3. | דה חראפסחאפ  | 6 | 2 | 2 | 2 | 11 | 10 | 1 | 8 | ליגת המשנה |
| 4. | זוולה  | 6 | 0 | 1 | 5 | 6 | 20 | 14- | 1 | ליגת המשנה |
| עונות בליגת המשנה ההולנדית |
| --- | --- | --- |
| ליגת המשנה ההולנדית | 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 • 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 |  |
ערכים חסרים

בסטטיסטיקה, ערכים חסרים (missing values) או מידע חסר (missing data) מתארים מצב בו תחת תצפית מסוימת לא קיימים נתונים באחד המשתנים הנאמדים. תופעה זו רווחת, ועלולה להיות בעלת השפעה משמעותית על המסקנות הנגזרות מן המידע שנאסף. על מנת להסיק נכונה מאוסף תצפיות המכילות ערכים חסרים, על החוקר להתייחס לחוסרים.
סוגים של ערכים חסרים

ערכים חסרים מתחלקים לסוגים שונים הנבדלים זה מזה במנגנון היוצר אותם. פרופ' דונלד רובין(אנ') חילק את סוגי הערכים החסרים לשלוש במאמר שפורסם בשנת 1976 והפך לאבן דרך בתחום.
ערכים חסרים המתרחשים כתוצאה מהשפעה שאינה מתואמת עם משתנים שנמדדו עבור התצפיות, וגם אינה מתואמת עם משתנים שלא נמדדו נקראים חסרים לחלוטין באקראי (missing completely at random) או בראשי תיבות MCAR. במילים אחרות: ללא קשר למאפייני התצפית, הסיכוי להכיל ערכים חסרים שווה.
ערכים חסרים המתרחשים כתוצאה מהשפעה שמתואמת לחלוטין עם משתנים שנמדדו עבור התצפיות נקראים חסרים באקראי (missing at random) או בראשי תיבות MAR. במילים אחרות, חלק מהמשתנים שנמדדו מגדירים לאילו תצפיות יהיו ערכים חסרים. לדוגמה, במקום שבו משתנה מסוים גורם למשתתפי סקר לא לענות על שאלה מסוימת, מדידה של משתנה זה תוביל לידיעה עבור מי מהתצפיות יהיו נתונים חסרים הנובעים מחוסר מענה על אותה השאלה.
ערכים חסרים המתרחשים כתוצאה מהשפעה שאינה מתואמת עם משתנים שנמדדו, אלא עם משתנים שאינם נמדדו עבור התצפיות נקראים חסרים לא באקראי (missing not at random) או בראשי תיבות MNAR. במילים אחרות: הסיכוי להכיל ערכים חסרים תלוי במאפייני התצפית אך לא זמין לחוקר.
שיטות להתמודדות עם ערכים חסרים

קיימות מספר סוגי שיטות אשר מאפשרות לחוקרים להתמודד עם ערכים חסרים.
הסוג הפשוט ביותר הוא החסרה שיטתית של המידע החסר מניתוח הנתונים. לדוגמה הסרה שיטתית מהמדגם של כל תצפית שאינה מכילה ערכים בכל המשתנים (incomplete case deletion). שיטה זו עלולה ליצור הטיה בנתונים מסוג MAR וMNAR מאחר שלתצפיות בעלות ערכים חסרים יש מאפיינים ייחודיים לעומת תצפיות ללא ערכים חסרים.
סוג אחר של שיטות מבוסס על השלמת ערכים בהתאם למודל משוער אשר יוצר את המידע, או באמצעות מדד מרכזי כמו ממוצע או חציון. עם התפתחות המחקר בתחום התגלה כי השלמת ערכים חסרים באמצעות מדדים מרכזיים אינה אסטרטגיה טובה בין היתר מאחר שהיא יכולה ליצור צירופים לא ריאליסטיים של פיסות מידע (כדוגמת זכר בהריון), כמו גם משום שהיא מטה אמידה של מובהקות סטטיסטית באמצעות הקטנת שונות בצורה שאינה מוצדקת. עם התפתחות כוח המחשוב פותחו שיטות מבוססות סימולציות ממוחשבות רבות מבוססות על המידע הקיים (Data driven). לדוגמה שימוש באלגוריתם MICE - multiple imputation by chained equations.
הערות שוליים

↑  פרופ' לסטטיסטיקה באוניברסיטת הרווארד
↑  Rubin, D. B. (1976). Inference and missing data. Biometrika, 63(3), 581-592.
1 2  Van Buuren, S., & Groothuis-Oudshoorn, K. (2011). mice: Multivariate imputation by chained equations in R. Journal of statistical software, 45, 1-67.
סרו סומטרי

| סרו סומטרי |
| --- | --- |
 סרו סומטרי
מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: פריים
תת־משפחה:: יעלים
שבט:: צפירים
סוג:: סרו
מין:: סרו סומטרי
שם מדעי
 Capricornis sumatraensis ‏בכשטיין, 1799
תחום תפוצה


סרו סומטרי (שם מדעי: Capricornis sumatraensis; קרוי גם סרו דרומי) הוא מין של אנטילופת-עז בינונית בסוג סרו, החי בדרום-מזרח אסיה. הוא תואר מדעית לראשונה בשנת 1799 על ידי חוקר הטבע הגרמני יוהאן מתאוס בכשטיין (אנ'). הסרו הסומטרי בעל דמיון רב מאד לסרו סיני ולסרו ההימלאיה עם קרבה גנטית רבה לראשון. בעבר סווגו שלושת המינים האלה כמין אחד. הזיהוי בין הסרו הסומטרי לסרו הסיני הוא בלתי אפשרי לחלוטין בשל צבע הפרווה הזהה, אך הסרו הסומטרי בעל קרניים וממדי גוף קטנים במעט. שמו המדעי של הסרו הסומטרי נגזר מלטינית כדלהלן: "Capricornis" = "קרני עז"; מתייחס לכך שקרניו זהות לקרני העיזים. "sumatraensis" (כמו גם שמו הרשמי) מתייחס לתפוצה העיקרית שלו באי סומטרה, אם כי הוא נפוץ גם בחצי האי המלאי. הסרו הסומטרי הוא הבינוני שבסוג סרו - גדול מסרו יפני וקטן מסרו אדום.